EkBass/fiwiki-20250220-pages-articles huggingface dataset:
Ana (pelaaja)

Anathan ”ana” Pham (s. 26. lokakuuta 1999) on australialainen Dota 2 -ammattilainen. Häntä pidetään pelin kaikkien aikojen parhaimpina pelaajina. Hän ei edusta tällä hetkellä mitään joukkuetta. Ana aloitti pelaajauransa suhteellisen myöhään vuonna 2016. Hän aloitti kiinalaisessa Invictus Gamingissa, mutta muutti nopeasti Eurooppaan ja liittyi OG Esportsiin. Hän voitti samana vuonna ensimmäisen Dota 2 -maailmanmestaruutensa Boston Majorista. Hän on voittanut yhteensä kaksi maailmanmestaruutta ja peräkkäin kaksi The International -turnausta. Hän oli hetken poissa pelaamisesta, kunnes liittyi varapelaajana Team Liquidiin 2022. Viimeisimpänä hän on edustanut T1-joukkuetta. == Lähteet == Luokka:Australialaiset elektronisen urheilun ammattilaiset Luokka:Vuonna 1999 syntyneet Luokka:Elävät henkilöt
Roger Nash Baldwin

Roger Nash Baldwin (21. tammikuuta 1884 Wellesley – 26. elokuuta 1981 Ridgewood) oli yhdysvaltalainen kansalaisoikeusaktivisti ja yksi American Civil Liberties Unionin (ACLU) perustajista. Baldwinin ansiosta kansalaisoikeuksista ja yksilönvapaudesta tuli lopulta yleisesti hyväksyttyjä ympäri maailman. Baldwin syntyi yläluokkaiseen perheeseen ja opiskeli Harvardin yliopistossa. Valmistuttuaan vuonna 1905 hän opetti sosiologiaa Washingtonin yliopistossa St. Louisissa, Moossa (1906-1909) ja toimi myös kaupungin nuorisotuomioistuimen ehdonalaisvalvojana (1907-1910) sekä St. Louisin uudistusmielisen Civic League of St. Louisin sihteerinä (1910-1917). Kun Yhdysvallat liittyi ensimmäiseen maailmansotaan, Baldwinista tuli pasifistisen American Union Against Militarism -järjestön (ACLU:n edeltäjä) johtaja, joka puolusti asevelvollisuuden vastustajia ja aseistakieltäytyjiä. Vuosina 1918–1919 Baldwin oli yhdeksän kuukautta vankilassa, koska hän kieltäytyi asevelvollisuudesta. Sen jälkeen hän ajelehti vuoden ajan, liittyi Maailman teollisuustyöntekijöihin (IWW) ja päätyi lopulta New Yorkiin vuonna 1920 auttamaan American Civil Liberties -järjestön perustamisessa. Hän toimi ACLU:n johtajana (1920–1950) ja sen jälkeen järjestön hallituksen puheenjohtajana (1950-1955). Baldwinin toimikaudella järjestö avusti monenlaisia tahoja ja henkilöitä kuten evoluutioteoriaa koulussa opettanutta John T. Scopesia vuoden 1925 niin sanotussa Daytonin apinaoikeudenkäynnissä (Scopesin oikeudenkäynti) sekä James Joycea, jonka pääteoksen Ulysseuksen julkaisukielto onnistuttiin kumoamaan. ACLU myönsi myös liikemies Henry Fordille oikeuden levittää ammattiyhdistyksen vastaisia lentolehtisiä. ACLU puolusti kaikenlaisia henkilöitä, myös äärivasemmistolaisia ja -oikeistolaisia radikaaleja. Vuonna 1940 Baldwin kuitenkin pettyi kommunisteihin ja heitti heidät ulos ACLU:n johtokunnasta. Baldwinin perusteena kommunistien erottamiselle oli, että totalitaristisiin järjestöihin sidoksissa olevat henkilöt eivät saisi enää toimia ACLU:n hallintoelimissä. Yksi huomattavimmista erotetuista oli ACLU:n perustajajäsen Elizabeth Gurley Flynn, joka oli sittemmin liittynyt kommunistisen puolueen jäseneksi. Toisen maailmansodan jälkeen Baldwinin arvostus kasvoi. Vuonna 1947 kenraali Douglas MacArthur järjesti Baldwinille mahdollisuuden toimia kansalaisoikeuksien neuvonantajana Japanissa. Baldwin vieraili Aasiassa ollessaan myös Koreassa. Vuonna 1949 Baldwin ilmoitti aikovansa erota ACLU:n johtajan tehtävästä. Baldwinin matkat Kauko-Itään vahvistivat hänen kiinnostustaan kansainväliseen toimintaan. Seuraavien vuosien ajan Baldwin pyrki työskentelemään kansainvälisten ihmisoikeuksien puolesta ja kirjoitti teoksen A New Slavery, jossa tuomittiin ”epäinhimillinen kommunistisen poliisivaltion tyrannia, pakkotyö”. Baldwin pysyi loppuelämäänsä saakka vakaumuksellisena pasifistina. == Lähteet == Luokka:Vuonna 1884 syntyneet Luokka:Vuonna 1981 kuolleet Luokka:Yhdysvaltalaiset pasifistit
Colón-luokka

Colón-luokka oli Espanjan laivaston kahden 1800-luvun puolivälissä valmistetun tykkiveneen muodostama alusluokka. == Alukset == Colón-luokan tykkiveneetWinfield et al 2023 s. 360 Nimi Telakka Kölinlasku Vesille Valmis Kohtalo Colón Loftus & Henry Wigram, Blackwall 24. helmikuuta 1849 alusluettelosta 1882 Pizarro Arsenal de la Carraca, Cádiz 29. kesäkuuta 1851 tuhoutunut 11. syyskuuta 1878 ==Lähteet== * === Viitteet === *
Iida Vainio

Iida Vainio (s. 30. syyskuuta 2003 Kotka) on suomalainen julkisuuden henkilö, mediapersoona ja tosi-tv-esiintyjä, joka tunnetaan myös nimellä Kulta-Iida. Vainio tuli tunnetuksi vuonna 2022, kun eräs Twitter-käyttäjä julkaisi Helsinki-Vantaan lentokentällä olympiakultaa voittanutta Suomen jääkiekkomaajoukkuetta vastaanottamassa olleesta Vainiosta kuvan sosiaalisessa mediassa. Mediat kiinnittivät huomiota hänen kultaiseen mekkoonsa ja olemukseensa. Tapahtumasta syntyi niin sanottu kultamekkokohu, ja Vainiota alettiin mediassa kutsua nimillä ”Kultamekko-Iida” ja ”Kulta-Iida”. Vainiosta tuli kohun myötä yksi Suomen googlatuimmista henkilöistä vuonna 2022. Vainio oli mukana keväällä 2024 esitetyllä Farmi Suomi -ohjelman viidennellä tuotantokaudella. Keväällä 2024 ilmoitettiin Vainion osallistumisesta myös Farmi Suomen kuudennelle tuotantokaudelle, jossa on mukana 12 kilpailijaa, jotka ovat osallistuneet ohjelmaan jo aiemmin. == Yksityiselämä == Vainio kihlautui muusikko Archie Cruzin kanssa toukokuussa 2023 ja he saivat tyttären joulukuussa 2024. == Lähteet == Luokka:Suomalaiset julkisuuden henkilöt Luokka:Vuonna 2003 syntyneet Luokka:Elävät henkilöt
Sheroboddaryo

Sheroboddaryo (uzb. kyrill. Шерободдарё, tai Шерабаддарья́, Šerabaddarja) on Amudarjan sivujoki Surxondaryon alueella Uzbekistanissa. Sen pituus on 177 kilometriä. Varsinaisen valuma-alueen laajuus yläjuoksulla on 2 950 neliökilometriä. Joki saa alkunsa Boysuntogʻvuorilta virtaavista Irgʻoylista ja Qizilsoysta. Sen nimenä on yläjuoksulla Machaydaryo ja alajuoksulla Qorasuvdaryo. Sheroboddaryon keskimääräinen virtaus yläjuoksulla on 7,5 kuutiometriä sekunnissa, mutta se vaihtelee suuresti vuodenajoittain. Alajuoksulla suuri osa vedestä käytetään keinokasteluun, joka saa lisävettä Surxondaryosta. Joen varrella sijaitsee Sherobodin kaupunki. Sheroboddaryo on viimeinen lisäjoki Amudarjan varrella. ==Lähteet== Luokka:Surxondaryon alue Luokka:Uzbekistanin joet
Sitruunamehu

Sitruunamehu on sitruunasta tehtyä mehua. Se on ollut suosittu juoma satojen vuosien ajan. sitä käytetään ruokiin, joihin halutaan happamuutta. Sillä maustetaan myös leivonnaisia ja juomia. Sitä käytetään erilaisiin kakkuihin, piiraisiin, kiiseleihin, vanukkaisiin ja vinegrettisalaatinkastikkeisiin. Sitruunamehua valmistetaan myös luomuna. == Lähteet == Luokka:Mehut
Ceb

Sébastien Félix Albert ”Ceb” Debs (tunnettu ennen nimellä ”7ckngMad”; s. 11. toukokuuta 1992) on ranskalais-libanonilainen Dota 2 -ammattilainen. Hän edustaa nykyään OG Esportsia. Hän on voittanut kaksi The International -turnausta peräkkäin. Ceb aloitti kilpapelaamisen vuoden 2011 alkupuolella. Hän vaihtoi kuitenkin nopeasti pitkäksi aikaa lähetys- ja valmennustehtäviin. Hän liittyi kuitenkin OG Esportsiin vuonna 2018, ja voitti heidän kanssaan kaksi The Internationalia peräkkäin. Hän voitti vuonna 2022 ensimmäisen maailmanmestaruutensa uuden sukupolven OG:n kanssa. Hän perusti Old G -joukkueen Johan ”N0tail” Sundsteinin ja Topias ”Topson” Taavitsaisen kanssa, jotta he voisivat kilpailla Dota Pro Circuit -karsinnoissa. Joukkue kuitenkin epäonnistui ja hajosi. Hän oli hetken poissa pelaamisesta, kunnes siirtyi takaisin edustamaan OG:ta heinäkuussa 2023. == Lähteet == Luokka:Ranskalaiset elektronisen urheilun ammattilaiset Luokka:Libanonilaiset urheilijat Luokka:Vuonna 1992 syntyneet Luokka:Elävät henkilöt
Mavrik Bourque

Mavrik Bourque (s. 8. tammikuuta 2002 Plessisville, Quebec, Kanada) on kanadalainen jääkiekkoilija. Bourque edustaa NHL-joukkue Dallas Starsia. Hänen pelipaikkansa on keskushyökkääjä ja hän laukoo oikealta. Dallas Stars varasi Bourquen ensimmäisellä kierroksella 30. varausvuorolla vuoden 2020 NHL:n varaustilaisuudessa. Ennen siirtymistä Starsin organisaatioon hän pelasi QMJHL-joukkue Shawinigan Cataractesissa. Bourque on pelannut yhden NHL:n runkosarjan ottelun ilman tehopisteitä. Bourque on pelannut yhden NHL:n pudotuspelien ottelun ilman tehopisteitä. Tilastot päivitetty 3. kesäkuuta 2024. == Lähteet == Luokka:Kanadalaiset jääkiekkoilijat Luokka:Dallas Starsin pelaajat Luokka:Dallas Starsin varaamat pelaajat Luokka:Vuonna 2002 syntyneet Luokka:Elävät henkilöt
Alea-Kirja

Alea-Kirja oli Kauko Kareen 1967 perustama kustannusyhtiö. Hän perusti sen saadakseen julki kirjansa Tähän on tultu, jota muut kustantamot eivät ottaneet julkaistavaksi.Grönroos 2023, s. 7 Alea-kirja julkaisi vuosina 1968–1993 ilmestynyttä poliittista Nootti-nimistä aikakauslehteäNootti Kansalliskirjasto.finna.fi. Viitattu 3.6.2024. sekä Kareen muita kirjoja ja Kareen mielikirjailijoiden Eino Leinon ja August Strindbergin teoksia. Lisäksi kustantamo julkaisi kymmeniä muita teoksia, jotka eivät sopineet muille kustantamoille, joukossa runsaasti epäpoliittisia muistelmia, romaaneja ja runokokoelmia, monet laadultaan heikkoja.Mikko Uola, Kauko Kare Biografiasampo, viitattu 3.6.2024 Monet kirjailijat rahoittivat teostensa julkaisun ainakin osittain itse. Kare kirjoitti 1974 Tapio Kaitaharjulle: ”Ei voi sanoa, että Alea rahoittaisi tekijänpalkkioilla Nootin tappiota. - - Alean kirjailijat ovat päinvastoin itse rahoittaneet ainakin osaksi teoksensa. - - Siis puolittain omakustanneperiaate. Muuten tästä ei tulisi mitään.” Vuonna 1972 tilanne oli Nootin tappioiden vuoksi niin kriittinen, että Kare tarjosi tekeillä olleita ja joitakin jo julkaistujakin kirjoja entiselle työnantajalleen WSOY:lle ja myi kirjojaan kirjakauppiaille pilkkahintaan.Grönroos 2023, s. 392 Simo Grönroos sanoo väitöskirjassaan, että 1970-luvulla kustantamon toiminta marginalisoitui osittain Kareen itsesensuuriin taipumattoman luonteen vuoksi. Urho Kekkosen presidenttikauden jälkeen Alea-kirjan tuotanto sai jälleen huomiota mutta hiipui Neuvostoliiton hajottua.Grönroos 2023, s. 142 ==Lähteet== * Simo Grönroos, Kauko Kare - Suomettumisen kriitikko väitöskirja. Helsingin yliopisto 2023 ===Viitteet=== Luokka:Entiset suomalaiset kustantamot
Islannin presidentinvaali 2024

Islannin presidentinvaali 2024 käytiin 1. kesäkuuta 2024. Islannin presidentiksi valittiin Halla Tómasdóttir, joka astui virkaansa 1. elokuuta 2024. == Vaalitapa == Islannin presidentti valitaan suoralla kansanvaalilla enemmistövaalitavalla: eniten ääniä saanut ehdokas valitaan presidentiksi. Vaalikelpoisia ovat kaikki 35 vuotta täyttäneet äänioikeutetut. Ehdokkaaksi haluavan on kerättävä 1500–3000 kannatusilmoitusta äänioikeutetuilta.Islannin perustuslaki, 3–5 §. Äänioikeutettuja ovat kaikki 18 vuotta täyttäneet Islannin kansalaiset, jotka asuvat Islannissa tai ovat asuneet ulkomailla enintään 16 vuotta, sekä Tanskan kansalaiset, jotka asuivat Islannissa vuosina 1936–1946. == Tulokset == Ehdokas Äänet Osuus (%) Halla Tómasdóttir 73 182 34,15 % Katrín Jakobsdóttir 53 980 25,19 % Halla Hrund Logadóttir 33 601 15,68 % Jón Gnarr 21 634 10,09 % Baldur Þórhallsson 18 030 8,41 % Arnar Þór Jónsson 10 881 5,08 % Steinunn Ólína Þorsteinsdóttir 1 383 0,65 % Ástþór Magnússon 465 0,22 % Viktor Traustason 392 0,18 % Ásdís Rán Gunnarsdóttir 394 0,18 % Helga Þórisdóttir 275 0,13 % Eiríkur Ingi Jóhannsson 101 0,05 % Yhteensä 214318 100,00 % Hyväksytyt äänet 214318 99,39 % Hylätyt äänet 514 0,24 % Tyhjät äänet 803 0,37 % Ääniä yhteensä 215635 100,00 % Äänioikeutettuja/äänestysprosentti 266935 80,78 % Lähde: == Lähteet == Luokka:Islannin presidentinvaalit Luokka:Vuoden 2024 vaalit
NertZ

Guy ”NertZ” Iluz (; s. 12. heinäkuuta 1999) on israelilainen Counter-Strike 2 -ammattilainen. Hän edustaa nykyään Team Liquidia. NertZ on edustanut urallansa myös muun muassa suomalaista ENCE eSportsia, Heroicia, Endpointia ja Finestiä. ENCEn kanssa hänen paras voittonsa tuli merkittävästä IEM Dallas 2023 -turnauksesta. NertZ oli sekä semifinaalissa että finaalissa joukkueensa toiseksi paras pelaaja. == Lähteet == Luokka:Israelilaiset elektronisen urheilun ammattilaiset Luokka:Vuonna 1999 syntyneet Luokka:Elävät henkilöt
Suomen musiikinopettajien liitto

Suomen musiikinopettajien liitto - SMOL ry on perustettu vuonna 1925. Alun perin liiton nimi oli Suomen Musiikkipedagogien Liitto, vuodesta 1938 Suomen Musiikinopettajain Liitto, vuodesta 1978 Suomen Musiikinopettajain Liitto r.y. ja vuodesta 1993 Suomen musiikinopettajien liitto ry. Nykyinen nimi otettiin käyttöön vuonna 2014.Yhdistyksen perustiedost PRH. 15.11.2024 SMOL toimii asiantuntijana musiikinopetusta ja taidekasvatusta koskevissa kysymyksissä. Liiton päätoimipaikka sijaitsee Helsingissä Akavatalolla ja sen toimialueena on koko Suomi. == Jäsenyys == Suomen musiikinopettajien liiton jäsenet toimivat opettajina taiteen ja kulttuurin alalla ympäri Suomea. Jäseniä on noin 2400, ja he toimivat taiteen perusopetuksen, vapaan sivistystyön, ammatillisen koulutuksen sekä korkeakoulujen kentällä. Osana Opetusalan Ammattijärjestö OAJ:ta SMOL huolehtii siitä, että musiikin ja muiden taiteiden erityisalaa koskevat asiat tulevat huomioiduksi OAJ:n toiminnassa. Liitto on osa OAJ:n ammatillisten opettajien OAO:n valtakunnallista piiriä. Liiton tärkeimpänä jäsenetuna on OAJ:n edunvalvontapalvelut: luottamusmiespalvelut ja OAJ:n neuvonta- ja lakimiespalvelut. Lisäksi SMOL:n jäsenenä saa kaikki OAJ:n ja Akavan jäsenedut sekä Rondo Classic -lehden. Jäsenedut ovat kattavat ja sisältävät muun muassa ilmaiset matkustaja-, matka- ja tapaturmavakuutukset. Jäsenet kuuluvat myös Opetus ja tiede -työttömyyskassaan, joka antaa turvaa työttömyyden varalta. == Toiminta == Liitto järjestää vuosittain kaksi liittokokousta. Lisäksi järjestetään jäsenseminaareja ja webinaareja. Liiton viestintäkanavia ovat muun muassa jäsenkirjeet, nettisivut ja sosiaalinen media. == Hallinto == * Puheenjohtaja: Anna Ruotsala * Varapuheenjohtaja: Juhana Lindström === Hallitus vuonna 2024 === * Hanna-Maija Aarnio, varajäsen Juha Untala * Manne Karjalainen, varajäsen Lauri Hannu * Johannes Lintunen, varajäsen Elina Heinonen * Anniina Lehto, varajäsen Mikko Ikäheimo * Marek Pazdzior, varajäsen Kristiina Tähtinen * Heli Rättyä, varajäsen Kirsi Meriranta * Juhana Lindström, varajäsen Laura Yli-Soini * Milla von Weissenberg, varajäsen Marja-Leena Tuomola == Yhteistyö ja verkostot == SMOL ry on osa Opetusalan ammattijärjestöä (OAJ) sekä OAJ:n ammatillisten opettajien OAO:n valtakunnallista piiriä. == Lähteet == == Aiheesta muualla == * Suomen musiikinopettajien liitto SMOL ry:n kotisivut * Smol Facebookissa ja Instagramissa * https://www.oaj.fi/ * https://oao.oaj.fi/ Luokka:Suomalaiset ammattiliitot
Mercury City Tower

Mercury City Tower () on Venäjän pääkaupungissa Moskovassa sijaitseva 339 metriä korkea pilvenpiirtäjä. Se on osa Moskovan kansainvälistä yrityskeskusta. Rakennus on Venäjän ja Euroopan viidenneksi korkein rakennus. Rakentaminen aloitettiin vuonna 2006, ja torni valmistui 2013. == Lähteet == Luokka:Moskovan pilvenpiirtäjät Luokka:Moskovan toimistorakennukset Luokka:Moskovan asuinrakennukset
Isabel II -luokka

Isabel II -luokka oli Espanjan laivaston neljän 1800-luvun puolivälissä valmistetun tykkiveneen muodostama alusluokka. == Alukset == Isabel II -luokan tykkiveneetWinfield et al 2023 s. 360 Nimi Telakka Kölinlasku Vesille Valmis Kohtalo Isabel II Charles John Mare & Co, Blackwall 7. elokuuta 1851 nimetty syyskuussa 1868 Ciudad de Cádiziksi alusluettelosta 1882 Francisco de Asís Mare 17. tammikuuta 1851 nimetty 13. lokakuuta 1868 Fernando el Católicoksi alusluettelosta 20. lokakuuta 1873 Don Fernando el Católico Money Wigram & Sons, Balckwall 7. elokuuta 1851 haaksirikkoutunut 2. tammikuuta 1856 Kuuban rannikolla Isabel la Católica Wigram & Sons 1851 kuljetusalukseksi 1879 alusluettelosta 1884 ==Lähteet== * === Viitteet === *
Johann David Wyss

Johann David Wyss (28. toukokuuta 1743 – 11. tammikuuta 1818) oli sveitsiläinen kirjailija, joka tunnetaan parhaiten romaanistaan Robinsonin perhe (Der schweizerische Robinson, 1812). Wyss sai inspiraation kirjaansa Daniel Defoen Robinson Crusoesta. Wyssin romaanissa autiolle saarelle haaksirikkoutuu kokonainen perhe, joka kuitenkin selviää neuvokkuutensa avulla. Kirjan toimitti julkaisukuntoon Johann Wyssin poika Johann Rudolf Wyss. Robinsonin perhe on julkaistu suomeksi Irja Ratian suomentamana vuonna 1958 (Gummerus). == Lähteet == Luokka:Lasten- ja nuortenkirjailijat Luokka:Sveitsiläiset kirjailijat Luokka:Vuonna 1743 syntyneet Luokka:Vuonna 1818 kuolleet
Mandariinimehu

Mandariinimehu on mandariinista tehtyä mehua. Sitä on sekamehuissa muun muassa päärynämehun ja mangomehun kanssa. Mandariinimehua kätetään leivonnassa muun muassa torttujen täytteenä. == Lähteet == Luokka:Mehut
Kirjallisuusvuosi 1677

Kirjallisuusvuosi 1677 käsittelee vuoden 1677 tärkeitä kirjallisuuden tapahtumia, uutisia ja julkistuksia. == Tapahtumia == * Englannin parlamentti hyväksyi lain Statute of Frauds, jonka mukaan tietyntyyppiset sopimukset, testamentit ja vuokraukset on tehtävä kirjallisina. == Julkaisuja == * Aphra Behm - The Rover or The Banish'd Cavaliers (romaani) ==Lähteet== 1677 Luokka:1677
Limettimehu

Limettimehu on limetistä tehtyä mehua. Kaupoissa myytävistä limettimehuista löytyy myös luomutuotteena. Limettimehu sopii monenlaiseen ruoanlaittoon ja leivontaan. Limettimehua käytetään kuohuviiniä ja vichyä sisältäviin drinkkeihin. == Lähteet == Luokka:Mehut
Mörknässkogenin tuulivoimapuisto

Mörknässkogenin tuulivoimapuisto on Pohjanmaalla Vöyrin kohde sijaitseva tuulivoimapuisto, jossa toimii 5 tuulivoimalaitosta. Niiden kokonaiskapasiteetti on 30 megawattia ja vuosituotanto on noin 96 gigawattituntia. Tuulivoimapuiston on rakentanut Low Carbon, sen omistaa Mörknässkogen Wind Ab, joka on Low Carbonin tytäryhtiö, ja sitä operoi ruotsalainen OX2. Tuulivoimapuiston luoteispuolella 1,5 kilometrin päässä sijaitsee vuonna 2021 valmistunut Storbackenin tuulivoimapuisto. == Yleistä == Tuulipuisto sijaitsee Oravaisten kirkolta 7 kilometriä itään. Paras tieyhteys on yhdystieltä 7320 Österbyn Kanganilta kohti etelää. Yli kilometrin päässä yhdystieltä Trollkullenissa sijaitsee ensimmäinen tuulivoimalaitos (tekninen nimi WT5) ja neljä muuta sijaitsevat siitä neljän kilometrin päässä etelässä (WT1–WT4). Ne on sijoitettu lähes peräkkäin kahden kilometrin matkalle ennen Vargitmossenin moottorirataa. Tuulivoimalaitokset ovat saksalaisen Nordexin valmistamaa Delta 4000-perheen N163-mallia, jonka napakorkeus on 159 metriä, tuuliturbiinin halkaisija 163 metriä, ja jonka kapasiteetti on 5,9 megawattia. Voimalat sijaitsevat 22–40 metrin korkeudella mpy. Voimaloiden tuottama sähkö johdetaan maakaapeleissa Herrforsin sähköyhtiön alueelliseen sähkönsiirtoverkkoon. == Historiaa == === Suunnittelu === Tuulipuiston suunnittelun alkukohdasta ei ole tässä tietoa, mutta Mörknässkogens Wind Ab perustettiin huhtikuussa 2015 . Uutisoinnin mukaan, ELY-keskus ei vaatinut hankkeelle YVA-menettelyä, sillä sen reunaehdot eivät toteutuneet. Osayleiskaava oli kuitenkin valmistelussa keväällä 2016, oli luonnoksena kunnassa nähtävillä heinäkuusta elokuulle 2016, ehdotuksena nähtävillä lokakuusta marraskuuhun 2016 ja Vöyrin kunnanhallitus hyväksyi sen tammikuussa 2017. Tässä muodossa se sisälsi neljän tuulivoimalaitoksen rakentamisen. Rakennusluvan saadakseen suunnittelijat oli vielä pyydettävä Puolustusvoimilta lausuntoja. Myös melu- ja välkehtimissäännöksiä olisi pyrittävä täyttämään. Marraskuussa 2021 Low Carbon sai rahoituksen Mörknässkogenin tuulivoimapuistolle. Puiston hinnaksi arvioitiin tuolloin 21 miljoonaa euroa. Tuulivoimalat hankittiin keväällä 2021 Nordexilta, jossa kauppaan sisältyi myös 30 vuoden Premium Service-palvelu. Tässä ei ole tiedossa, milloin neljän tuulivoimalan tuulipuistosta tuli viiden voimalan puisto. Sen on täytynyt varmistua ennen rahoituspäätöstä ja voimaloiden hankintaa, sillä niitä ostettiin viisi kappaletta. === Rakentaminen === Tuulipuiston rakentaminen aloitettiin kesällä 2022 ja se valmistui syksyllä 2023 aikana. Enersense rakensi voimaloiden huoltotiet, teki maakaapeloinnin, ja valoi voimaloiden betoniperustukset. Näiden kustannuksiksi tuli 7 miljoonaa euroa. Se kytkettiin samana vuonna jo kantaverkkoon, mutta kaupallinen sähköntuotanto alkoi seuraavana vuonna 2024. == Katso myös == * Luettelo Suomen tuulivoimaloista == Lähteet == Luokka:Vöyrin tuulivoimapuistot
August Cappelen

Herman August Cappelen (1827–1852) oli norjalainen maisemamaalari. Cappelen sai ylioppilaaksi tultuaan 1845 ohjausta piirustuksessa Hans Gudelta Kristiaaniassa ja matkusti seuraavana vuonna yhdessä tämän kanssa Düsseldorfiin, jossa hänen opettajakseen tuli professori Johann Wilhelm Schirmer. Käynti kotimaassa kesällä 1850 teki hänestä itsenäisen taiteilijan, ja elämänsä kahden viimeisen vuoden aikana hän loi useita suurisuuntaisia romanttisia maisemia Norjasta. Sellaisia ovat Metsälampi, Metsämaisema, Kuoleva aarniometsä sekä Syysaamu. Hänen naturalistiset, värikäsittelyltään ansiokkaat ulkoilmatutkielmansa osoittavat, että hänestä oli kehittymässä yksi Norjan etevimpiä ja omintakeisimpia taiteilijoita, mutta ennenaikainen kuolema esti toiveiden toteutumisen.Tietosanakirja 1909, osa 11, Hakusana: Cappelen, Herman August ==Lähteet== ==Aiheesta muualla== Luokka:Norjalaiset taidemaalarit Luokka:Vuonna 1827 syntyneet Luokka:Vuonna 1852 kuolleet
Kaapelijakokaappi

Kaapelijakokaappi, tai pelkistetymmin jakokaappi, on kaappi joka on osa sähköverkkoa. Näitä kaappeja hyödynnetään maakapeloidussa verkossa. Kaapelijakokaappeja esiintyy taajamissa sekä asutusalueilla. Näistä kaapeista loppukäyttäjät saavat jaettua sähköä. Kaapelijakokaapit sijaitsevat yleensä paikoissa jonne pääsee vaivatta, tämä on osin niin siksi, koska kaapeille pitää olla esteetön pääsy. ==Lähteet== Luokka:Sähkö
Mezii

William ”mezii” Merriman (s. 15. lokakuuta 1998) on brittiläinen Counter- Strike 2 -ammattilainen. Hän edustaa nykyään Team Vitalityä. Vitalityn lisäksi mezii on edustanut urallaan muun muassa joukkueita Cloud9 ja fnatic. Vitalityn kanssa hän on voittanut tuottavimmillaan BLAST Premier: World Final 2023 -turnauksen, josta joukkue ansaitsi 500 000 dollaria. Meziin rating oli finaalissa joukkueen alhaisin 0,98. Hän liittyi Vitalityyn marraskuussa 2023. == Lähteet == Luokka:Brittiläiset elektronisen urheilun ammattilaiset Luokka:Vuonna 1998 syntyneet Luokka:Elävät henkilöt
Evenskjer

Evenskjer (pohjoissaameksi Skánik) on taajama Tjeldsundin kunnassa Tromssan läänissä Norjassa ja kuntansa hallinnollinen keskus. Taajaman pinta-ala on 0,9 neliökilometriä ja asukasluku 822 vuonna 2023. ==Lähteet== ==Aiheesta muualla== Luokka:Norjan taajamat Luokka:Tjeldsund
Ramsund

Ramsund on taajama Tjeldsundin kunnassa Tromssan läänissä Norjassa. Taajaman pinta-ala on 0,6 neliökilometriä ja asukasluku 318 vuonna 2022. Ramsundissa sijaitsee Norjan laivaston laivastotukikohta. ==Lähteet== ==Aiheesta muualla== Luokka:Norjan taajamat Luokka:Tjeldsund
Grov (Tjeldsund)

Grov (pohjoissaameksi Roabadállu) on taajama Tjeldsundin kunnassa Tromssan läänissä Norjassa. Taajaman pinta-ala on 0,6 neliökilometriä ja asukasluku 411 vuonna 2023. ==Lähteet== ==Aiheesta muualla== Luokka:Norjan taajamat Luokka:Tjeldsund
Bolland & Bolland

Bolland & Bolland on kaksi hollantilaista musiikkituottajaa ja veljestä: Rob Bolland (s. 17. huhtikuuta 1955) ja Ferdi Bolland (s. 5. elokuuta 1956). Bollandin veljekset kasvoivat musiikillisesti lahjakkaassa ympäristössä. Heidän vanhempi veljensä Ton opetti heitä soittamaan kitaraa, ja he laajensivat taitojaan oppimalla myös banjon, basson, pianon ja rumpujen soittoa. Veljesten kyvyt huomattiin varhain, ja heille tarjottiin levytyssopimusta. Sopimuksesta oli kuitenkin luovuttava Alankomaiden lapsityövoimaa koskevien lakien vuoksi. Veljesten discografia kattaa useita vuosikymmeniä, alkaen vuodesta 1972 singleillä kuten Summer of '71 / Theme for blue ja Wait for the sun / Answer for a lifetime. 1970-luvulla ja 1980-luvulla Bolland & Bolland julkaisi lukuisia singlejä levy-yhtiöiltä kuten Negram, Philips Records ja A&M.; Tunnetuimpia kappaleita ovat muun muassa Spaceman (1978), The music man (1980) ja Heaven can wait (1982). Vuonna 1981 Bolland & Bolland saavuttivat kansainvälistä mainetta The Domino Theory -albumin ansiosta. Albumilta julkaistu single In The Army Now keräsi kohtuullista suosiota. Heidän merkittävin yhteistyönsä oli itävaltalaisen laulaja Falcon kanssa, kun he tuottivat ja kirjoittivat kappaleen Rock Me Amadeus. Vaikka kappale ei saavuttanut listasijoituksia Alankomaissa, siitä tuli listaykkönen sekä Yhdysvalloissa että Isossa-Britanniassa. Duon menestys toi heille arvostetun Exportprijs -palkinnon, joka myönnetään kansainvälistä näkyvyyttä saavuttaneille alankomaalaisille artisteille. 1990-luvulla he jatkoivat musiikin julkaisemista eri projekteissa, kuten The Bolland Project, joka esitteli artisteja kuten Colin Blunstone ja Suzi Quatro. Heidän myöhempiä julkaisujaan ovat mm. kappaleet Stand up ja Hey Charly. == Lähteet == Luokka:Alankomaalaiset musiikkituottajat
Magixx

Boris ”magixx” Vorobjev (; s. 3. kesäkuuta 2003) on venäläinen Counter-Strike -ammattilainen. Hän edustaa nykyään Team Spiritiä. Spiritin lisäksi Vorobjev on edustanut hetken Espadaa. Spiritissä hän on pelannut syyskuusta 2019 lähtien. Spiritin kanssa hän voitti helmikuussa 2024 erittäin merkittävän IEM Katowice -turnauksen. Vorobjevin finaalikeskiarvo oli 0,99 koostuen 34 taposta ja 37 kuolemasta. == Lähteet == Luokka:Venäläiset elektronisen urheilun ammattilaiset Luokka:Vuonna 2003 syntyneet Luokka:Elävät henkilöt
Norjan pelastusopisto

Norjan pelastusopisto (, vuoteen 2022 Norges brannskole; pohjoissaameksi Buollin- ja gádjunskovlá) on Norjan valtakunnallinen palomiehiä kouluttava oppilaitos. Se perustettiin vuonna 1942 Oslossa ja siirrettiin 1994 Pohjois- Norjan Tjeldsundiin. Uusia opiskelijoita otetaan vuosittain vastaan noin 160. ==Lähteet== ==Aiheesta muualla== * Verkkosivut Luokka:Tjeldsund Luokka:Palo- ja pelastustoimi pelastusopisto
Steve Keen

Steve Keen (s. 28. maaliskuuta 1953) on tunnettu velkakriisien asiantuntija ja ankara vallitsevana olevan uusklassisen taloustieteen kriitikko. Keen kääntyi uusklassisen taloustieteen kriitikoksi jo opiskeluaikoinaan 1970-luvulla. Tutustuttuaan Hyman Minskyn ”The Financial Instability Hypothesis” -teokseen hän teki tietokonesimulaatioita ja ennusti vuonna 1995 maailmantalouden suuntaavan kohti velkakriisiä. Hänen ensimmäinen kirjansa ”Debunking Economics” julkaistiin vuonna 2001 dotcom-kuplan romahduksen jälkeen, ja uusintapainos ilmestyi vuonna 2011 subprime-kriisin jälkeen. Hän on julkaissut myös teoksen ”Can We Avoid Another Financial Crisis?” vuonna 2017 ennen tuoretta kirjaansa ”The New Economics”. Keen ennusti julkisesti vakavan talouskriisin lähestymisen jo joulukuussa 2005. Hänen ennakkovaroituksensa ja pohdintansa velkadeflaation mallintamisesta saivat ansaittua tunnustusta, kun hänet palkittiin Real World Economics Review -lehden myöntämällä Revere Awardilla. Tätä kunnianosoitusta perusteltiin sillä, että Keenin työllä on suuri todennäköisyys estää tulevia talouskriisejä. Hän ylläpitää vaikutusvaltaista taloustieteellistä blogia ja hänen kirjansa Debunking Economics on klassikko, joka käsittelee uusklassisen talousteorian virheellisyyttä ja sen uhkaa kapitalismin säilymiselle. Keen pitää uusklassista taloustiedettä vanhentuneena ja kyvyttömänä uudistumaan, ja väittää, että taloustiede on säilynyt juuriltaan samana vuodesta 1870 lähtien. Vaikka uuskeynesiläisyys nimellisesti erottuu uusklassisesta, Keen näkee senkin perustaltaan samankaltaisena. Hän uskoo tieteen kehittyvän uusien ideoiden syrjäyttäessä vanhat, mutta taloustiede ei ole omaksunut tätä uudistumiskykyä. Keen katsoo uusklassisen taloustieteen syntyneen vastareaktiona Karl Marxin kapitalismin kritiikille ja epäilee talouseliitin intressien ohjaavan taloustieteen kehitystä. Hänen kapinahenkensä on saanut uutta virtaa finanssi- ja eurokriisien jälkeen, kuten Manchesterin yliopiston ”Post-Crash Economics” -ryhmän ja ”Rethinking Economics” -kampanjan toiminnan kautta. Keen on kirjoittanut yli 70 akateemista julkaisua monista erilaisista aiheista, kuten taloudellisesta epävakaudesta, rahanluontiprosessista, perinteisen kysynnän ja tarjonnan mallin matemaattisista puutteista, Marxin taloustieteen heikkouksista, fysiikan soveltamisesta taloustieteeseen, islamilaisesta rahoituksesta sekä kaaos- ja kompleksisuusteorian roolista taloustieteessä. Hänen teoksiaan on käännetty kiinaksi, saksaksi ja venäjäksi. Keen toimii taloustieteen ja rahoituksen apulaisprofessorina Western Sydney Universityssä. == Lähteet == Luokka:Taloustieteilijät Luokka:Australialaiset tieteilijät Luokka:Vuonna 1953 syntyneet Luokka:Elävät henkilöt
Tjeldsundin kirkko

Tjeldsundin kirkko () on Tjeldsundin kunnassa Tromssan läänissä Norjassa sijaitseva puinen pitkäkirkko vuodelta 1901. ==Lähteet== ==Aiheesta muualla== Luokka:Norjan puukirkot kirkko
Skånlandin kirkko

Skånlandin kirkko () on Tjeldsundin kunnassa Tromssan läänissä Norjassa sijaitseva puinen pitkäkirkko vuodelta 1901. ==Lähteet== ==Aiheesta muualla== Luokka:Norjan puukirkot Luokka:Tjeldsund
Br0

Alexander ”br0” Bro (s. 4. toukokuuta 2002) on tanskalainen Counter-Strike 2 -ammattilainen. Hän on ollut Astraliksen varapelaaja syyskuusta 2024. Bro on edustanut urallaan myös muun muassa Team Falconsia ja Montea. Hän liittyi Astralikseen helmikuussa 2024 samalla, kun Nicolai ”dev1ce” Reedtz liittyi joukkueeseen kapteenina. == Lähteet == Luokka:Tanskalaiset elektronisen urheilun ammattilaiset Luokka:Vuonna 2002 syntyneet Luokka:Elävät henkilöt
Staehr

Victor ”Staehr” Staehr (s. 19. heinäkuuta 2004) on tanskalainen Counter-Strike 2 -ammattilainen. Hän edustaa nykyään Astralista. Staehr on edustanut urallaan myös muun muassa Jyderupia ja Sproutia. Staehr liittyi Astralikseen kesäkuussa 2023 sen laajojen joukkuemuutosten yhteydessä. == Lähteet == Luokka:Tanskalaiset elektronisen urheilun ammattilaiset Luokka:Vuonna 2004 syntyneet Luokka:Elävät henkilöt
Carin Ersdotter

pienoiskuva|Vackra Dalkullan säljer mjölk på Stortorget (Erik Wahlbergson, 1830-luku) Carin Ersdotter (lempinimeltään Wackra Dalkullan; 5. syyskuuta 1814 Leksand – 1885) oli Taalainmaalta kotoisin ollut nuori nainen, joka muutti 1830-luvun alussa Tukholmaan. Hän työskenteli aluksi laastinkantajana rakennustyömaalla, mutta siirtyi pian Nackassa sijaitsevan maatilan palvelukseen myymään maitoa Tukholman Stortorgetilla. Häntä pidettiin poikkeuksellisen kauniina, ja vuonna 1833 kaupungin valtasi suoranainen Carin- huuma, kun kaikki halusivat ostaa maitonsa häneltä. Poliisi kielsi lopulta hänen pääsynsä Stortogetille, sillä hänen läsnäoloaan pidettiin uhkana yleiselle järjestykselle. Tämän jälkeen Carin oli kysytty vieras Tukholman seurapiireissä. ==Kuvia== Carin Ersdotter.jpg|Carinin muotokuva Nordiska museetin kokoelmissa. Pilt-Carin 2008a.jpg|Carinia esittävä patsas Nackassa. ==Lähteet== Luokka:Ruotsalaiset henkilöt Luokka:Tukholman historia Luokka:Vuonna 1814 syntyneet Luokka:Vuonna 1885 kuolleet
Massimo Casanova

Massimo Casanova (s. 31. elokuuta 1970 Bologna, Italia) on italialainen poliitikko. Casanova edustaa Pohjoisen liitto-puoluetta. Casanova on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Identiteetti ja demokratia -ryhmää. == Lähteet == Luokka:Elävät henkilöt Luokka:Vuonna 1970 syntyneet Luokka:Italialaiset europarlamentaarikot
Angelo Ciocca

Angelo Ciocca (s. 28. kesäkuuta 1975 Pavia, Italia) on italialainen poliitikko. Ciocca edustaa Pohjoisen liitto -puoluetta. Ciocca on toiminut Euroopan parlamentin jäsenenä heinäkuusta 2016 lähtien. Hän edustaa Euroopan parlamentissa Identiteetti ja demokratia -ryhmää. == Lähteet == Luokka:Italialaiset europarlamentaarikot Luokka:Vuonna 1975 syntyneet Luokka:Elävät henkilöt
Rosanna Conte

Rosanna Conte (s. 17. huhtikuuta 1968 Portogruaro, Italia) on italialainen poliitikko. Conte edustaa Pohjoisen liitto-puoluetta. Conte on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Identiteetti ja demokratia -ryhmää. == Lähteet == Luokka:Italialaiset europarlamentaarikot Luokka:Vuonna 1968 syntyneet Luokka:Elävät henkilöt
Gianantonio Da Re

Gianantonio Da Re (s. 6. syyskuuta 1953 Cappella Maggiore, Italia) on italialainen poliitikko. Da Re edustaa Pohjoisen liitto-puoluetta. Da Re on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Identiteetti ja demokratia -ryhmää. Da Re on ollut Pohjoisen Liitto -puolueen jäsen vuodesta 1982 lähtien ja toimi Vittorio Veneton pormestarina vuosina 2009–2014. Ennen tätä hän oli Veneton aluevaltuutettu vuosina 2005–2009 sekä kaupunginvaltuutettu Vittorio Venetossa ja Cappella Maggioressa. Hän toimi Liga Venetan kansallisena sihteerinä vuosina 2016–2019, Pohjoisen Liiton ryhmänjohtajana Vittorio Veneton kunnassa vuosina 2004–2009 ja Pohjoisen Liiton maakuntasihteerinä vuosina 1998–2012. Euroopan parlamenttiin valitsemisensa jälkeen hänet nimitettiin 26. toukokuuta 2019 kulttuurikomission varsinaiseksi jäseneksi. Da Re erotettiin Pohjoisen Liitto -puolueesta maaliskuussa 2024 hänen haukuttuaan puolueen puheenjohtajaa idiootiksi. == Lähteet == Luokka:Elävät henkilöt Luokka:Vuonna 1968 syntyneet Luokka:Italialaiset europarlamentaarikot
Gianna Gancia

Gianna Gancia (s. 31. joulukuuta 1972 Bra, Italia) on italialainen poliitikko. Gancia edustaa Pohjoisen liitto-puoluetta. Gancia on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Identiteetti ja demokratia -ryhmää. Gancia kasvoi Narzolessa (Langhe), missä hän oppi vaalimaan intohimoa aluettaan kohtaan. Isänsä ennenaikaisen kuoleman jälkeen, 21-vuotiaana, hän otti vastuun perheyrityksen johtamisesta, mikä opetti hänelle itsenäisyyttä ja määrätietoisuutta. Politiikasta kiinnostuneena hän liittyi vuonna 1991 Pohjoisen Liitto -puolueeseen ja samana vuonna hänet valittiin Narzolen kunnanvaltuutetuksi. == Lähteet == Luokka:Italialaiset europarlamentaarikot Luokka:Vuonna 1972 syntyneet Luokka:Elävät henkilöt
Paola Ghidoni

Paola Ghidoni (s. 8. heinäkuuta 1963 Montecchio Maggiore, Italia) on italialainen poliitikko. Ghidoni edustaa Pohjoisen liitto-puoluetta. Ghidoni on toiminut Euroopan parlamentin jäsenenä marraskuusta 2022 lähtien. Hän edustaa Euroopan parlamentissa Identiteetti ja demokratia -ryhmää. Ghidoni on koulutettu tilintarkastaja ja intohimoinen italialaisen ruoan ja viinin harrastaja. Hän on ollut Pohjoisen Liitto -puolueen jäsen niin kauan kuin muistaa ja on toiminut puolueessa monissa paikallisissa tehtävissä, joissa hän on hyödyntänyt ammatillista asiantuntemustaan. == Lähteet == Luokka:Elävät henkilöt Luokka:Vuonna 1963 syntyneet Luokka:Italialaiset europarlamentaarikot
Miesten Ykköspesis-kausi 2024

Ykköspesiksen kausi 2024 oli järjestyksessä Suomen pesäpallon toiseksi korkeimman sarjatason Ykköspesiksen 44. kausi. == Joukkueet == Joukkue Kunta Kotistadion Perustettu Ykköspesikseen Joensuun Maila 2 Joensuu Bolt Stadion 1958 2024 Jyväskylän Kiri Jyväskylä Hippoksen pesäpallostadion 2020 2023 Jyväskylän Lohi Jyväskylä Koskenharjun pesäpallokenttä 1924 2021 Kankaanpään Maila Kankaanpää Pohjanlinnan pesäpallostadion 1958 2023 Kannuksen Ura Kannus Neoen Areena 1968 2019 Koskenkorvan Urheilijat Ilmajoki Sähkökoje Areena 1945 2024 Kouvolan Pallonlyöjät 2 Kouvola KSS Energia Areena 1931 2022 Oulun Lippo Oulu Hielo Stadion Raksila 1955 2019 Puijon Pesis Kuopio Osuma Areena 1999 2010 Seinäjoen Maila-Jussit Seinäjoki Unico Areena 1932 2023 Simon Kiri Simo Simon keskuskenttä 1926 2019 Ylivieskan Kuula Ylivieska Suvannon pesäpallokenttä 1909 2024 Lähteet: == Runkosarja == == Pudotuspelit == === Turnauspuut === Päivitetty 6. syyskuuta pelattujen otteluiden jälkeen. Päivitetty 19. elokuuta pelattujen otteluiden jälkeen. == Lähteet == Luokka:Pesäpallon Ykkössarjakaudet Ykkössarja
Johan Ludvig Rosendahl

Johan Ludvig Rosendahl, myös Rosendal (3. syyskuuta 1829 Pori – 20. marraskuuta 1876 Tampere) oli suomalainen hotellinpitäjä ja ravintoloitsija, joka perusti Tampereen Pyynikille Ravintola Rosendahlin. Rosendahlin vanhemmat olivat perämies Johan Eric Rosendahl ja Lovisa Gustava Hällström ja puoliso vuodesta 1858 Henrika Eufrosyne Wikström (1833–1910). Rosendahl työskenteli ensin ravintola-alalla Porissa ja oli sitten seurahuoneen ravintolan pitäjä Tampereella vuodesta 1861, hotelli Toivon omistaja vuodesta 1865 ja ravintolan pitäjä Pyynikillä vuodesta 1866. Ravintola toimi kesäisin, vetonaulanaan keilarata. Rosendahlin kuoltua vaimo Henrika jatkoi toimintaa ja rakennutti ravintolalle uuden rakennuksen 1888. Se purettiin vasta 1970 ja sen paikalle paikalle rakennettiin 1978 hotelli, joka sai nimensä ravintolasta. (ei-vapaa) == Lähteet == ==Aiheesta muualla== * Luokka:Suomalaiset yrittäjät Luokka:Suomalaiset ravintoloitsijat Luokka:Vuonna 1829 syntyneet Luokka:Vuonna 1876 kuolleet
Lammakesuo

Lammakesuo on pieni suo ja luonnonsuojelualue Jyväskylässä Rippalanmäen kaupunginosassa, Laajavuoren polkujen lähellä. Tyypiltään se on keidassuo, jonka keskiosa on kuljunevaa ja reunus rahka- ja isovarpuista rämettä. Noin 3,2 hehtaarin kokoinen kaupungin omistama alue rauhoitettiin 23. tammikuuta 2018 osana Suomen itsenäisyyden Luontolahjani satavuotiaalle -kampanjaa. Lammakesuota on ojitettu etenkin reunoilta, jonka vuoksi suo on osittain kuivunut turvekankaaksi. Vuoden 2023 syksynä Lammakesuota sekä kahta muuta Laajavuoren suoaluetta, Heinälän suota ja Riihilampea ennallistettiin patoamalla ja tukkimalla niihin kaivettuja ojia sekä harventamalla puustoa. Samalla Lammakesuolta Myllyjärveen laskevaa ojaa kunnostettiin ohjaamalla se alkuperäiseen uomaansa ja lisäämällä siihen leveysvaihtelua. Soinen alue jatkuu rauhoitetun alueen eteläpuolelle rämeenä ja korpena. Alue on ympäröivän vanhan metsän kanssa luokiteltu yhdeksi Jyväskylän merkittävistä luontokohteista vuonna 2007, jolloin Lammakesuon avoin osa kuului vielä Jyväskylän maalaiskuntaan. Rajattu alue on 17,7 hehtaarin kokoinen, josta 14,8 hehtaaria on osayleiskaavassa suojelualuetta. Myös tämän alueen rauhoittamista on suunniteltu. == Lähteet == Luokka:Jyväskylän suot Luokka:Palokka-Puuppola
Juan del Encina

thumb|Juan del Encinan rintakuva Juan del Encina (alun perin Juan de Fermoselle; 12. heinäkuuta 1468? Encina de San Silvestre, Salamanca – n. 1529 León) oli espanjalainen runoilija, näytelmäkirjailija ja säveltäjä.Juan del Encina Britannica, viitattu 4.6.2024 Juan del Encina Real Academia de la Historia, viitattu 4.6.2024 Juan del Encina sai Salamancan yliopistosta kandidaatin arvon oikeustieteessä. Hän sai siellä myös latinan, retoriikan ja musiikkin opetusta. Hän sai aseman katolisen kirkon hierarkiassa, mikä myöhemmin toi hänelle hyötyä urallaan. Encina aloitti musiikillisen toimintansa kuoropoikana Salamancan tuomiokirkossa. Vuosina 1492–1497 hän oli Alba de Tormesin herttua Fadrique Álvarez de Toledo y Enríquezin palveluksessa. Vuonna 1496 Cancionero-teoksessa julkaistiin Encinan kahdeksan näytelmää ja suurin osa hänen runoudestaan. Encina teki hovin käyttöön eklogeja, joihin sisältyi musiikkia. Tämän jälkeen hän vietti aikaansa pitkälti Italiassa. Encina oli Roomassa paavi Aleksanteri VI:n palveluksessa ja työskenteli tämän kuoltua vuonna 1503 kardinaalin hovissa. Encinan ensimmäiset eklogit koostuvat lähinnä vuoropuhelusta enemmän vapaa-ajan huveista kuin työstä kiinnostuneiden paimenten välillä. Myöhemmät eklogit ovat monimutkaisempia, ja niissä Encina hyödynsi laajempaa hahmovalikoimaa. Italialaiset vaikutteet ilmenivät Encinan tavassa omaksua antiikin ajan mytologisia teemoja. Encina teki myös balladeja ja villancicoja. Hän kuului aikansa merkittävimpiin espanjalaisiin laulujen säveltäjiin. Laulut pohjautuivat kansanomaisiin aineksiin sekä sävelmien että rytmin osalta. Encina kuitenkin yhdisti uuden eurooppalaisen polyfonisen tyylin vanhempien laulujen melodiseen yksinkertaisuuteen. Ylivoimaisesti suurimman osan tuotannostaan hän loi varhaisissa elämänvaiheissaan. Encina sai paavilta vuonna 1508 Málagan tuomiokirkon arkkidiakonin aseman. Vuonna 1512 hän oli Málagan papiston edustajana Sevillan maakuntaneuvostossa. Encina teki pyhiinvaelluksen Jerusalemiin, jonne saapui 4. elokuuta 1519. Sieltä hän palasi Eurooppaan ja matkusti Venetsian kautta Roomaan. Viimeiset vuotensa Encina vietti Leónissa. Hän kirjoitti runollisen teoksen Trivagia pyhiinvaelluksestaan. == Lähteet == Luokka:Espanjalaiset runoilijat Luokka:Espanjalaiset näytelmäkirjailijat Luokka:Espanjalaiset säveltäjät Luokka:Renessanssisäveltäjät Luokka:Vuonna 1468 syntyneet Luokka:Vuonna 1529 kuolleet